cyanic-selkie/wikianc huggingface dataset:
Λέοπολντ Κρόνεκερ
Βιογραφία
Το 1841, ο Κρόνεκερ φοίτησε στο Πανεπιστήμιο του Βερολίνου, όπου το ενδιαφέρον του δεν επικεντρώθηκε αμέσως στα μαθηματικά, αλλά επεκτάθηκε σε διάφορους τομείς, συμπεριλαμβανομένης της αστρονομίας και της φιλοσοφίας. Πέρασε το καλοκαίρι του 1843 σπουδάζοντας αστρονομία στο Πανεπιστήμιο της Βόννης και το 1843-44 στο Πανεπιστήμιο του Μπρέσλαου, ακολουθώντας τα βήματα του πρώην καθηγητή του Κούμερ. Όταν επέστρεψε στο Βερολίνο, ο Κρόνεκερ σπούδασε μαθηματικά με τον Πέτερ Γκούσταβ Λεζέν Ντίριχλετ και το 1845 υπερασπίστηκε τη διατριβή του για την αλγεβρική θεωρία των αριθμών, η οποία γράφτηκε υπό την επίβλεψη του Ντίριχλετ.
Μετά την αποφοίτησή του, ο Κρόνεκερ δεν ακολούθησε το ενδιαφέρον του για την έρευνα στο πλαίσιο μιας ακαδημαϊκής καριέρας. Επέστρεψε στη γενέτειρά του για να διαχειριστεί ένα μεγάλο αγρόκτημα του θείου της μητέρας του, πρώην τραπεζίτη. Το 1848 παντρεύτηκε την ξαδέλφη του, τη Φάνι Πράουσνιτσερ, με την οποία απέκτησε έξι παιδιά. Για αρκετά χρόνια, ο Κρόνεκερ επικεντρώθηκε στις επιχειρήσεις και, αν και συνέχισε να μελετά μαθηματικά ως χόμπι και αλληλογραφούσε με τον Κούμερ, δεν δημοσίευσε κανένα μαθηματικό αποτέλεσμα. Το 1853, έγραψε μια διατριβή για την αλγεβρική επιλυσιμότητα των εξισώσεων, η οποία επέκτεινε το έργο του Εβαρίστ Γκαλουά για τη θεωρία των εξισώσεων.
Αν και δεν κατείχε επίσημη ακαδημαϊκή θέση, ως μέλος της Ακαδημίας ο Κρόνεκερ είχε το δικαίωμα να δίνει διαλέξεις στο Πανεπιστήμιο του Βερολίνου, κάτι που αποφάσισε να πραγματοποιήσει από το 1862. Το 1866, όταν πέθανε ο Ρίμαν, προσφέρθηκε στον Κρόνεκερ η έδρα των μαθηματικών στο Πανεπιστήμιο του Γκέτινγκεν (την οποία κατείχαν προηγουμένως ο Καρλ Φρίντριχ Γκάους και ο Ντίριχλετ), αλλά αρνήθηκε, προτιμώντας να διατηρήσει τη θέση του στην Ακαδημία. Μόλις το 1883, όταν ο Κούμερ συνταξιοδοτήθηκε από το πανεπιστήμιο, ο Κρόνεκερ κλήθηκε να τον διαδεχθεί και έγινε τακτικός καθηγητής. Ο Κρόνεκερ ήταν ο επιβλέπων της διατριβής του Κουρτ Χένσελ, του Άντολφ Κνέσερ, του Ματίας Λερτς και του Φραντς Μέρτενς, μεταξύ άλλων. μικρογραφία|281x281εσ|Τάφος του Κρόνεκερ ("Σεντ Ματθαίος", [[Βερολίνο)]] Η φιλοσοφική του άποψη για τα μαθηματικά τον έφερε σε σύγκρουση με αρκετούς μαθηματικούς με την πάροδο του χρόνου, κυρίως επιβαρύνοντας τη σχέση του με τον Βάιερστρας, ο οποίος παραλίγο να αποφασίσει να εγκαταλείψει το πανεπιστήμιο το 1888. Ο Κρόνεκερ πέθανε στις 29 Δεκεμβρίου 1891 στο Βερολίνο, αρκετούς μήνες μετά το θάνατο της συζύγου του. Είναι θαμμένος στο νεκροταφείο Άλτερ Σεντ Ματθαίος Κίρχοφ στο Βερολίνο-Σόνεμπεργκ, κοντά στον Γκούσταβ Κίρχοφ.
Έρευνα στα μαθηματικά
Ένα σημαντικό μέρος της έρευνας του Κρόνεκερ επικεντρώθηκε στη θεωρία αριθμών και την άλγεβρα. Σε μια εργασία του 1853 σχετικά με τη θεωρία εξισώσεων και τη θεωρία Γκαλουά, διατύπωσε το θεώρημα Κρόνεκερ-Βέμπερ, αν και δεν έδωσε οριστική απόδειξη (το θεώρημα αποδείχθηκε πλήρως πολύ αργότερα από τον Ντέιβιντ Χίλμπερτ). Εισήγαγε επίσης το θεώρημα δομής για πεπερασμένα παραγόμενες αβελιανές ομάδες. Ο Κρόνεκερ μελέτησε τις ελλειπτικές συναρτήσεις και υπέθεσε το "αγαπημένο όνειρο της νεολαίας" ("liebster Jugendtraum"), μια γενίκευση που παρουσιάστηκε αργότερα από τον Χίλμπερτ σε τροποποιημένη μορφή ως το δωδέκατο πρόβλημά του. Σε μια εργασία του 1850, με τίτλο "Περί της λύσης της γενικής εξίσωσης πέμπτου βαθμού", ο Κρόνεκερ έλυσε την εξίσωση της πεντάδας εφαρμόζοντας τη θεωρία των ομάδων (αν και η λύση του δεν ήταν σε όρους ριζών: αυτό είχε ήδη αποδειχθεί αδύνατο από το θεώρημα Άμπελ-Ρουφίνι).
Στην αλγεβρική θεωρία των αριθμών, ο Κρόνεκερ εισήγαγε τη θεωρία των διαιρετών ως εναλλακτική λύση στη θεωρία των ιδανικών του Ντέντεκιντ, την οποία θεώρησε απαράδεκτη για φιλοσοφικούς λόγους. Αν και η γενική υιοθέτηση της προσέγγισης του Ντέντεκιντ οδήγησε στην αγνόηση της θεωρίας του Κρόνεκερ για μεγάλο χρονικό διάστημα, οι διαιρέτες του θεωρήθηκαν χρήσιμοι και αναβίωσαν από αρκετούς μαθηματικούς τον 20ό αιώνα.
Ο Κρόνεκερ συνέβαλε επίσης στην έννοια της συνέχειας, ανακατασκευάζοντας τη μορφή των άρρητων αριθμών στους πραγματικούς αριθμούς. Στην ανάλυση, ο Kronecker απέρριψε τη διατύπωση του συναδέλφου του Καρλ Βάιερστρας για μια συνάρτηση που είναι συνεχής και πουθενά διαφορίσιμη.
Προς τιμήν του Κρόνεκερ ονομάστηκαν επίσης ο οριακός τύπος Κρόνεκερ, η σύμπτωση Κρόνεκερ, το δέλτα Κρόνεκερ, το χτένι Κρόνεκερ, το σύμβολο Κρόνεκερ, το γινόμενο Κρόνεκερ, η μέθοδος Κρόνεκερ για την παραγοντοποίηση πολυωνύμων, η υποκατάσταση Κρόνεκερ, το θεώρημα Κρόνεκερ στη θεωρία αριθμών, το λήμμα Κρόνεκερ και οι αριθμοί Αϊζενστάιν-Κρόνεκερ.
Φιλοσοφία των μαθηματικών
Ο φινιτισμός του Κρόνεκερ τον κατέστησε πρόδρομο του διαισθητισμού στα θεμέλια των μαθηματικών.
Τιμές
Ο Κρόνεκερ εξελέγη μέλος πολλών ακαδημιών:
Ο αστεροειδής 25624 Kronecker πήρε το όνομά του.
Παραπομπές
Κατηγορία:Μαθηματικοί αναλυτές Κατηγορία:Γερμανοί μαθηματικοί Κατηγορία:Μαθηματικοί του 19ου αιώνα
1690
Η τρέχουσα σελίδα αφορά το έτος 1690 κατά το Γρηγοριανό ημερολόγιο
Θάνατοι
Κατηγορία:Έτη
Γναθοστόματα
Γναθοστόματα ονομάζονται τα σπονδυλωτά που διαθέτουν δύο γνάθους. Ο όρος προέρχεται από το ελληνικό γνάθος + στόμα. Η ποικιλότητα των γναθοστομάτων αριθμεί περίπου 60.000 είδη, τα οποία αποτελούν το 99% όλων των ζωντανών σπονδυλωτών. Επιπλέον στις αντίθετες γνάθους, τα ζωντανά γναθοστόματα έχουν επίσης δόντια, ζευγαρωτές αποφύσεις και έναν οριζόντιο ημικυκλικό σωλήνα του εσωτερικού αφτιού, μαζί με φυσιολογικούς και κυτταρικούς ανατομικούς χαρακτήρες όπως τα περιβλήματα μυελίνης των νευρώνων.
Αντνάν Χασόγκτζι
Ο Αντνάν Κασόγκι (αγγλικά: Adnan Khashogi),(25 Ιουλίου, 1935–6 Ιουνίου, 2017) ήταν Σαουδάραβας δισεκατομμυριούχος επιχειρηματίας, γνωστός διεθνώς ως ένας από τους μεγαλύτερους έμπορους όπλων των δεκαετίων του 1970 και του 1980. Ο Κασόγκι ενεπλάκη σε μεγάλα σκάνδαλα διεθνώς, όπως το σκάνδαλο Ιράν-Κόντρας και τη λεηλασία του κρατικού πλούτου των Φιλιππίνων από τον δικτάτορα Μάρκος και την οικογένειά του.
Βιογραφία
Ο Αντνάν Κασόγκι αποφοίτησε από το Victoria College της Αλεξάνδρειας της Αιγύπτου και σπούδασε σε Αμερικανικά πανεπιστήμια της Καλιφόρνιας, του Οχάιο και στο πανεπιστήμιο Σταντφόρντ. Ωστόσο εγκατέλειψε τις σπουδές του για να ξεκινήσει την επιχειρηματική του καριέρα.
Επιχειρηματική καριέρα
Μεταξύ του 1970 και 1975, θεωρείτο ο  κύριος μεσάζων  στις πωλήσεις όπλων παγκοσμίως και  μόνο από την Αμερικανική Lockheed Martin εισέπραξε 106 εκατ. δολάρια σε προμήθειες. Συνεργάστηκε με παρά πολλές εταιρίες, κυρίως παραγωγής οπλικών συστημάτων, και βιομηχανίες πολεμικών αεροσκαφών.
Το 1987 ο Κασόγκι θα εμπλακεί στο σκάνδαλο Ιράν-Κόντρας, που αφορούσε παράνομες πωλήσεις όπλων στο καθεστώς της Τεχεράνης για να χρηματοδοτηθούν οι δεξιοί αντάρτες που πολεμούσαν το μαρξιστικό καθεστώς των Σαντινίστας στη Νικαράγουα. Στην Ελλάδα ο Αντνάν Κασόγκι έγινε γνωστός το 1985 και την περίφημη "Αγορά του αιώνα" που αφορούσε την αγορά 40 μαχητικών αεροσκαφών Mirage 2000 με τον Κασόγκι να είναι από τους βασικούς μεσάζοντες μεταξύ της Γαλλικής βιομηχανίας Ντασό και της Ελληνικής κυβερνήσεως.
Προσωπική Ζωή
Ο πρώτος του γάμος ήταν τη δεκαετία του ’60 με την 20χρονη  Αγγλίδα Σάντρα Ντέιλι, που ασπάστηκε το Ισλάμ κι έμεινε γνωστή ως Σοράγια Κασόγκι. Με αυτήν απέκτησε τη Ναμπίλα και τέσσερις γιους. Η 2η γυναίκα του ήταν η Ιταλίδα Λάουρα Μπιανκολίνι, μετέπειτα κυρία Λάμια Κασόγκι, την οποία γνώρισε σε ηλικία μόλις 17 ετών και απέκτησαν ένα γιο, τον Αλί, το 1980. Η 3η και τελευταία σύζυγος του Κασόγκι υπήρξε η Ιρανή Σαχπάρι Ζανγκανέχ, από την οποία έχει τα δύο τελευταία του παιδιά (οκτώ συνολικά και από τις τρεις συζύγους).
Ο Κασόγκι είχε στην κατοχή του πολυτελή διαμερίσματα, στο Ριάντ, και στο Λονδίνο και μια έπαυλη στη Μαρμπέγια της Ισπανίας. Επίσης διέθετε φημισμένους αμπελώνες, όπως του μεγαλοπρεπούς Chateau Louis XIII, στη Γαλλία. Ήταν ιδιοκτήτης του θρυλικής θαλαμηγού Ναμπίλα (το όνομα της πρωτότοκης κόρης του), που επάνω της γυρίστηκε και μέρος της ταινίας του Τζέημς Μπόντ, "Ποτέ μην ξαναπείς ποτέ". Λόγω οικονομικών προβλημάτων και δικαστικών περιπετειών θα την πουλήσει στον Σουλτάνο του Μπρουνέι, και εκείνος με την σειρά του στον νυν Αμερικανό Πρόεδρο των ΗΠΑ, Ντόναλντ Τραμπ. Τα τελευταία χρόνια της ζωής του ήταν καθηλωμένος σε αναπηρικό καρότσι λόγω σοβαρών προβλημάτων υγείας που αντιμετώπιζε. Ο Αντνάν Κασόγκι πέθανε σε νοσοκομείο του Λονδίνου σε ηλικία 82 ετών.
Αμομφάρετος
Ο Πλούταρχος, στο έργο «Σόλων» (απ' το Βίοι Παράλληλοι) μας πληροφορεί ότι ο Αμομφάρετος ήταν ένας απ' τους πέντε Σπαρτιάτες που έλυσε τη διαμάχη των Αθηναίων και των Μεγαρέων για τη Σαλαμίνα - ψήφισαν υπέρ των Αθηναίων.
Πηγές
Κατηγορία:Αρχαίοι Σπαρτιάτες κατηγορία:Πρωταγωνιστές των Περσικών Πολέμων
Νίκος Οικονόμου
Ο Νίκος Οικονόμου (Νίκαια Αττικής, 19 Φεβρουαρίου 1973), είναι Έλληνας πρώην διεθνής καλαθοσφαιριστής και νυν προπονητής καλαθοσφαίρισης. Αγωνιζόταν στη θέση πάουερ φόργουορντ με ύψος 2,08 μέτρα.
Σταδιοδρομία
Ξεκίνησε την καριέρα του από τον Ιωνικό Νικαίας. Το 1991 αποκτήθηκε από τον Παναθηναϊκό στα πλαίσια της ανανέωσης της ομάδας και αμέσως απέκτησε θέση βασικού. Το 1993 κατέκτησε το Κύπελλο Ελλάδας. Το 1994 αγωνίστηκε στο φάιναλ φορ του Τελ Αβίβ κατακτώντας την τρίτη θέση στην Ευρώπη. Το 1995 αγωνίστηκε στο φάιναλ φορ της Σαραγόσα κατακτώντας και πάλι την τρίτη θέση στην Ευρώπη. Το 1996 κατέκτησε με τον ΠΑΟ την Ευρωλίγκα που είναι και η σημαντικότερη επιτυχία της καριέρας του. Το 1996 κατέκτησε και το κύπελλο Ελλάδος. Πανηγύρισε την κατάκτηση του πρωταθλήματος Ελλάδος με τον ΠΑΟ το 1998 και το 1999.
Το 1999 μεταγράφηκε στην Κίντερ Μπολόνια με την οποία αγωνίστηκε για μια χρονιά. Το 2000 επέστρεψε στην Ελλάδα για να φορέσει μαζί με τον παλιό συμπαίκτη του Ντίνο Ράτζα τη φανέλα του Ολυμπιακού με τον οποίο έφτασε έως τον τελικό του ελληνικού πρωταθλήματος όπου έχασε τον τίτλο από τον ΠΑΟ.
Το 2001 αποκτήθηκε από τη Μπαρτσελόνα με την οποία συμμετείχε και στην Ευρωλίγκα και το 2002 επέστρεψε στην Ελλάδα για να αγωνιστεί στην Ολύμπια Λάρισας. Το 2003 αγωνίστηκε στην Ντιναμό Μόσχας. Το 2004 αποκτήθηκε από τον Πανιώνιο στον οποίο αγωνίστηκε δυο χρονιές και το 2005 αναδείχθηκε πρώτος σκόρερ του ελληνικού πρωταθλήματος. Το 2007 υπέγραψε στον Πανελλήνιο στον οποίο έκλεισε την καριέρα του.
Κυριάκος Γιαννόπουλος
Ο Κυριάκος Γιαννόπουλος (γεννημένος στις 17 Απριλίου του 1959) είναι πρώην Έλληνας διεθνής αθλητής της υδατοσφαίρισης. Ήταν αθλητής της Γλυφάδας, του Ολυμπιακού και της Εθνικής ομάδας υδατοσφαίρισης της Ελλάδας, με την οποία είχε πραγματοποιήσει 428 συμμετοχές. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1980, του 1984, του 1988 και του 1992. Είναι με πρώτος σκόρερ 44 γκολ σε 29 αγώνες στους Ολυμπιακούς αγώνες.
Νίκος Οικονόμου
Εθνική Ελλάδος
Με την εθνική Ελλάδος παίδων κατέκτησε το χρυσό μετάλλιο το 1989 στο πανευρωπαϊκό της Ισπανίας, βγαίνοντας MVP της διοργάνωσης και με την εθνική Ελλάδος εφήβων το ασημένιο μετάλλιο στο πανευρωπαϊκό πρωτάθλημα της Ελλάδας. Ήταν ηγετικό μέλος της εθνικής Ελλάδος για αρκετά χρόνια έχοντας 109 συμμετοχές και 1156 πόντους (10,6 μ.ο.). Συμμετείχε στο Ευρωμπάσκετ 1993 (4η θέση), στο Ευρωμπάσκετ 1995 (4η θέση), στην Ολυμπιάδα του 1996 (5η θέση), στο Μουντομπάσκετ 1998 (4η θέση) και στο Ευρωμπάσκετ 1997 (4η θέση).
Κυριάκος Γιαννόπουλος
Το 2021 εκλέχθηκε Πρόεδρος της Κολυμβητικής Ομοσπονδίας Ελλάδος.
Εξωτερικοί σύνδεσμοι
Κατηγορία:Έλληνες υδατοσφαιριστές Κατηγορία:Έλληνες πρόεδροι αθλητικών Ομοσπονδιών Κατηγορία:Υδατοσφαιριστές ΟΣΦΠ Κατηγορία:Υδατοσφαιριστές ΑΝΟΓ Κατηγορία:Υδατοσφαιριστές της εθνικής Ελλάδος
Νίκος Οικονόμου
Προπονητική σταδιοδρομία
Ανέλαβε για πρώτη φορά ως προπονητής την ομάδα του Α.Ο.Κ. Σπάτων στις τοπικές κατηγορίες της Ε.Σ.Κ.Α. Το 2008 ανέλαβε τη θέση του προπονητή της Α.Ε.Π. Ολυμπιάς στην Α2 Εθνική. Την περίοδο 2013-2014 ανέλαβε την ομάδα Α.Ο.Κ. Ίκαροι Σερρών στην Α2 Εθνική και το 2014 την Α.Ε. Λιβαδειάς, επίσης στην Α2 Εθνική, ενώ το καλοκαίρι του 2015 ανέλαβε τον Ιωνικό Νικαίας στην Β' Εθνική.
Στις 22 Φεβρουαρίου του 2019 ο Ερμής Σχηματαρίου που αγωνίζεται στη Γ' Εθνική ανακοίνωσε την πρόσληψη του Οικονόμου στην τεχνική ηγεσία της ομάδας.
Παράλληλα με την επαγγελματική προπονητική, είναι υπεύθυνος και προπονητής των ακαδημιών του Γ.Σ Κορωπίου.
Προσωπική ζωή
Έχει νυμφευθεί δύο φορές. Ο πρώτος του γάμος ήταν με την τηλεπαρουσιάστρια Άννα Δρούζα (2001-2004) και μαζί απέκτησαν μία κόρη, την Αριάδνη. Ο δεύτερος, ο οποίος διαρκεί μέχρι σήμερα, είναι με την δημοσιογράφο-τηλεπαρουσιάστρια Όλγα Λαφαζάνη με την οποία απέκτησε μια κόρη, την Αλεξάνδρα (γενν. 2011) και έναν γιό, τον Γιώργο (γενν. 2018).
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Έλληνες προπονητές καλαθοσφαίρισης Κατηγορία:Πάουερ φόργουορντ Κατηγορία:Έλληνες καλαθοσφαιριστές στο εξωτερικό Κατηγορία:Καλαθοσφαιριστές Βίρτους Μπολόνια Κατηγορία:Καλαθοσφαιριστές Ιωνικού Νίκαιας Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές Ντιναμό Μόσχας Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Ολύμπιας Λάρισας Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Πανελληνίου Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές στους Θερινούς Ολυμπιακούς Αγώνες 1996 Κατηγορία:Καλαθοσφαιριστές Παγκοσμίου Πρωταθλήματος 1998 Κατηγορία:Καλαθοσφαιριστές Ευρωμπάσκετ 1995 Κατηγορία:Καλαθοσφαιριστές Ευρωμπάσκετ 1997 Κατηγορία:Καλαθοσφαιριστές Ευρωμπάσκετ 1993 Κατηγορία:Προπονητές καλαθοσφαίρισης Ικάρων Σερρών Κατηγορία:Προπονητές καλαθοσφαίρισης Ολυμπιάδας Πατρών Κατηγορία:Προπονητές καλαθοσφαίρισης Α.Ε. Λιβαδειάς Κατηγορία:Προπονητές καλαθοσφαίρισης Ιωνικού Νικαίας Κατηγορία:Προπονητές καλαθοσφαίρισης Πανιωνίου Κατηγορία:Προπονητές καλαθοσφαίρισης Απόλλωνα Πατρών
1691
Θάνατοι
Κατηγορία:Έτη
Απόστολος Δασκαλάκης
Ο Απόστολος Δασκαλάκης (1903-1982), του Βασιλείου, ήταν Έλληνας πανεπιστημιακός, ιστορικός συγγραφέας και υπουργός.
Βιογραφία
Γεννήθηκε στο Γύθειο (Νιοχώρι) στις 24 Σεπτεμβρίου 1903 και σπούδασε νομικά και φιλολογία στο Πανεπιστήμιο Αθηνών. Συνέχισε τις σπουδές του στη Γαλλία (Σορβόνη, Παρίσι) λαμβάνοντας δίπλωμα Ανωτάτων Σπουδών Ιστορίας και Γεωγραφίας.
Εργάστηκε ως ανταποκριτής στον αθηναϊκό και ελληνοαμερικανικό Τύπο.
Συνελήφθη και φυλακίστηκε από τους Ναζί για υποκίνηση αντιστασιακής δράσης κατά την περίοδο της Κατοχής.
Από το 1943 ως το 1944 διετέλεσε γενικός διευθυντής του υπουργείου Παιδείας στην εξόριστη ελληνική κυβέρνηση στο Κάιρο, με καθήκοντα υπουργού. Ίδρυσε πολλά ελληνικά σχολεία στην Αίγυπτο και στην Παλαιστίνη.
Ήταν καθηγητής της Μεσαιωνικής και Νεωτέρας Ιστορίας στο Πανεπιστήμιο Αθηνών. Από το 1953 ως το 1954 ήταν πρύτανης του Πανεπιστημίου Αθηνών.
Υπήρξε σφοδρός αντικομμουνιστής και γι' αυτό το λόγο είχε ασκήσει σφοδρή κριτική στο έργο του Βούλγαρου ιστορικού Νικολάι Τοντόροφ.
Πέθανε σε ηλικία 79 ετών την 1η Δεκεμβρίου 1982 και κηδεύτηκε την μεθεπομένη από τον Μητροπολιτικό Ναό Αθηνών. Ήταν παντρεμένος με την Ελένη Βρανίκα και απέκτησαν δύο κόρες.
Παραπομπές
Κατηγορία:Έλληνες πανεπιστημιακοί Κατηγορία:Έλληνες ιστορικοί Κατηγορία:Έλληνες υπουργοί Παιδείας
Συνθήκη Κωνσταντινούπολης (1479)
Η Συνθήκη Κωνσταντινούπολης του 1479 συνάφθηκε μεταξύ της Οθωμανικής Αυτοκρατορίας και της Γαληνότατης Δημοκρατίας της Βενετίας στην Κωνσταντινούπολη στις 25 Ιανουαρίου 1479. Είναι η τρίτη συνθήκη που αφορά τον ελλαδικό χώρο από την πτώση της Βασιλεύουσας και υπογράφτηκε μετά την Συνθήκη της Νάξου και Συνθήκη Ειρήνης του 1468.
Με την Συνθήκη αυτή συνομολογήθηκαν τα ακόλουθα εκ μέρους της Βενετίας στην Τουρκία:
Με την συνθήκη αναγνωρίστηκε επίσης η Βενετία ως ο κυρίαρχος του Φρουρίου και της περιοχής της Ναυπάκτου και των κτήσεών της στο Ναύπλιο, στη Μονεμβασιά, στη Κορώνη, στη Μεθώνη και στο Ναυαρίνο. Επίσης ορίσθηκε Ειδική Επιτροπή η οποία και θα καθόριζε τα όρια των παραπάνω περιοχών. Κατά την οριοθέτησή τους ανταλλάχτηκαν πολλά έγγραφα κατά την περίοδο Ιανουάριος 1479 - Απρίλιος 1481, όλα γραμμένα στην ελληνική γλώσσα που ήταν η επίσημη τότε γλώσσα της Οθωμανικής Αυτοκρατορίας.
Μετά δε από πολλές συζητήσεις παρελήφθησαν από την Βενετία το απόρθητο φρούριο της Θερμησίας, απέναντι από την Ύδρα, με τα πλούσια αλατωρυχεία, το Καστρί (η αρχαία Ερμιόνη) όσο και το φρούριο Τζιβέρι (αρχαίο Κίβερι) απέναντι στη Ναυπλία.
Κατά την διανομή εδαφών που έγινε σύμφωνα με την συνθήκη, η Κρήτη εκχωρήθηκε στον βασιλέα της Θεσσαλονίκης Βονιφάτιο ο οποίος και στη συνέχεια αδιαφορώντας για αυτήν την πώλησε σχεδόν αμέσως έναντι ευτελούς τιμήματος στους Ενετούς.
Έτσι με την Συνθήκη της Κωνσταντινούπολης τα Επτάνησα (Κέρκυρα, Παξοί και Κύθηρα με τα νησιωτικά εξαρτήματά τους), οι Βόρειες Σποράδες, η Τήνος και η Μύκονος από τις Κυκλάδες καθώς τέλος η Κρήτη συμπλήρωσαν τις κτήσεις Βενετίας στον ελλαδικό νησιωτικό χώρο.
Το 1482, η συνθήκη αυτή συμπληρώθηκε με την νεότερη Συνθήκη της Κωνσταντινούπολης. Ωστόσο, τόσο η συνθήκη του 1479 όσο και εκείνη του 1482 καταργήθηκαν από τον Σουλτάνο Βαγιαζήτ Β' κατά τον μετέπειτα τριετή πόλεμο (1499 - 1502).
Σημειώσεις
Κατηγορία:Συνθήκες της Οθωμανικής Αυτοκρατορίας Κατηγορία:Συνθήκες της Βενετικής Δημοκρατίας Κατηγορία:Μεσαιωνική Κρήτη Κατηγορία:15ος αιώνας
Μανώλης Μυλωνάκης
Ο Μανώλης Μυλωνάκης (γεννημένος στις 9 Απριλίου του 1985) είναι Έλληνας διεθνής αθλητής της υδατοσφαίρισης που αγωνιζόταν στη θέση του περιφερειακού. Έχει αγωνιστεί με τις ομάδες των Χανίων, του Εθνικού Πειραιώς, της Βουλιαγμένης, του Ολυμπιακού και της Εθνικής ομάδας υδατοσφαίρισης της Ελλάδας, με την οποία έχει πραγματοποιήσει αρκετές συμμετοχές. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 2008.
Με την Εθνική ομάδα
'''2 Χάλκινα μετάλλια σε παγκόσμιο πρωτάθλημα. (Μόντρεαλ 2005, Καζάν 2015)'''
Με τον Ολυμπιακό Πειραιώς
9 Πρωταθλήματα Ελλάδος
9 Kύπελλα Ελλάδος
1 Τσάμπιονς Λιγκ
Με τη Βουλιαγμένη
1 Πρωτάθλημα Ελλάδος
1 Kύπελλο Ελλάδος
Με τη Εθνικό Πειραιώς
1 Πρωτάθλημα Ελλάδος
1 Kύπελλο Ελλάδος
Πηγές
Κατηγορία:Έλληνες υδατοσφαιριστές Κατηγορία:Υδατοσφαιριστές της εθνικής Ελλάδος Κατηγορία:Υδατοσφαιριστές του Εθνικού Πειραιώς Κατηγορία:Υδατοσφαιριστές ΟΣΦΠ Κατηγορία:Υδατοσφαιριστές Ν.Ο. Χανίων Κατηγορία:Υδατοσφαιριστές ΝΟΒ
Ηλίας Μαγκλίνης
Ο '''Ηλίας Κ. Μαγκλίνης''' είναι Έλληνας συγγραφέας, δημοσιογράφος και μεταφραστής.
Βιογραφία
Γεννήθηκε το 1970 στην Κινσάσα της Λαϊκής Δημοκρατίας του Κονγκό, πρώην Ζαΐρ, όπου είχε καταφύγει η οικογένειά του μετά από τη χρεοκοπία του παππού του, ιδιοκτήτη της «Υφασματεμπορικής», που έπεσε έξω μετά από την υποτίμηση της δραχμής από τον Μαρκεζίνη.
Επέστρεψε στην Ελλάδα το 1973, όταν ο Μομπούτο έδιωξε όλους τους ξένους δημεύοντας την περιουσία τους.
Εγκαταστάθηκε στη Γλυφάδα και άρχισε να γράφει. Στα 19 του πήγε στο Ηνωμένο Βασίλειο, όπου σπούδασε αγγλική φιλολογία και πολιτικές επιστήμες στην Αγγλία (πανεπιστήμιο του Σάντερλαντ) και την Σκωτία (πανεπιστήμιο της Γλασκόβης). Επέστρεψε στην Αθήνα το 1996 και από τότε ασχολείται με τη δημοσιογραφία στην εφημερίδα Η Καθημερινή, τη μετάφραση και τη συγγραφή.
Διακρίσεις
Το μυθιστόρημά του «Πρωινή γαλήνη» απέσπασε το Βραβείο Ουράνη της Ακαδημίας Αθηνών, το Βραβείο Μυθιστορήματος του ηλεκτρονικού περιοδικού «Αναγνώστης» και το Βραβείο Πεζογραφίας του περιοδικού «Κλεψύδρα».
Προσωπική ζωή
Ζει μόνιμα στην Αθήνα στο Μετς. Είναι παντρεμένος και έχει δύο παιδιά.
Παραπομπές
Κατηγορία:Έλληνες δημοσιογράφοι Κατηγορία:Έλληνες συγγραφείς Κατηγορία:Έλληνες μεταφραστές
Άγγελοι τιμωροί
Άγγελοι τιμωροί (The Boondock Saints) είναι ο τίτλος αμερικανικής/καναδικής κινηματογραφικής σπονδυλωτής ταινίας του 1999. Σεναριογράφος και σκηνοθέτης είναι ο Τρόι Ντάφι. Η ταινία αφηγείται την ιστορία δυο θρησκευόμενων αδερφών που αποφασίζουν να «καθαρίσουν» την πόλη τους από κάθε κακοποιό στοιχείο.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2000 Κατηγορία:Αγγλόφωνες ταινίες Κατηγορία:Αμερικανικές αστυνομικές θρίλερ ταινίες Κατηγορία:Ταινίες γυρισμένες στη Μασαχουσέτη Κατηγορία:Ταινίες με μουσική σύνθεση Μάικλ Ντάνα
1692
Η τρέχουσα σελίδα αφορά το έτος 1691 κατά το Γρηγοριανό ημερολόγιο
Θάνατοι
Κατηγορία:Έτη
Οπτικός φλοιός
thumb|right|200px|Με κόκκινο φαίνεται η περιοχή Brodmann 17 (πρωτοταγής οπτικός φλοιός) ενώ με πορτοκαλί η περιοχή 18 και με κίτρινο η περιοχή 19
Ο όρος οπτικός φλοιός αναφέρεται στον πρωτοταγή οπτικό φλοιό (ταινιωτός φλοιός ή περιοχή V1) και στον εξωταινιωτό φλοιό δηλαδή σε περιοχές όπως η V2, η V3, η V4 και η V5. Ο πρωτοταγής οπτικός φλοιός αντιστοιχεί ανατομικά στην περιοχή Brodmann 17 (αλλιώς BA17) και ο εξωταινιωτός φλοιός αντιστοιχεί στις περιοχές Brodmann 18 και 19. Η ανατομική χαρτογράφηση κατά Brodmann βασίζεται στον ιστολογικό χάρτη του εγκεφάλου που δημιουργήθηκε από τον Korbinian Brodmann.
Εισαγωγή
Ο πρωτοταγής οπτικός φλοιός (V1) βρίσκεται γύρω και μέσα στην πληκτραία σχισμή στον ινιακό λοβό. Δέχεται πληροφορία (συνδέσεις) κυρίως από το έξω γονατώδες σώμα του θαλάμου.
thumb|right|300px|Το ραχιαίο (πράσινο) και το κοιλιακό (μωβ) μονοπάτι. Και τα δύο ξεκινούν από τον πρωτοταγή οπτικό φλοιό.
Η V1 μεταδίδει πληροφορία μέσω των δύο κύριων μονοπατιών, το ραχιαίο και το κοιλιακό.
Η διχοτόμηση των δύο μονοπατιών σε ραχιαίο/κοιλιακό (εναλλακτικά σε "που/τι" ή "δράση/αντίληψη") προτάθηκε πρώτη φορά από τους Ungerleider και Mishkin το 1982 και είναι ακόμα ένα ανοιχτό ζήτημα στους κύκλους των επιστημώνων της όρασης και της ψυχολογίας. Το πιο πιθανόν είναι ό,τι αποτελεί μία απλοποίηση της κατάστασης στον οπτικό φλοιό. Μια πιό σύγχρονη θεώρηση χωρίζει το ραχιαίο μονοπάτι σε δύο ξεχωριστά μονοπάτια, ένα που αφορά τον έλεγχο της κίνησης τη στιγμή που γίνεται και ένα που αφορά τον προγραμματισμό της κίνησης, την αντίληψη του χώρου και την αναγνώριση/κατανόηση της κίνησης (Giacomo Rizzolatti & Massimo Matelli 2003).
Οι νευρώνες του οπτικού φλοιού πυροδοτούν όταν εμφανίζονται οπτικά ερεθίσματα μέσα στο υποδεκτικό τους πεδίο. Το υποδεκτικό πεδίο ενός νευρώνα είναι η περιοχή του οπτικού πεδίου στην οποία αν εμφανιστεί το κατάλληλο ερέθισμα θα προκληθεί η πυροδότηση του νευρώνα. Οι νευρώνες είναι επιλεκτικοί ως προς το κατάλληλο οπτικό ερέθισμα. Για παράδειγμα, νευρώνες της περιοχής V1 μπορεί να πυροδοτούν όταν εμφανιστεί μία γραμμή συγκεκριμμένου προσανατολισμού στο οπτικό τους πεδίο. Επίσης, όσο η πληροφορία προχωρά προς τις εξωταινιώδεις περιοχές τα κατάλληλα ερεθίσματα γίνονται όλο και πιο περίπλοκα. Έτσι, ένας νευρώνας του κάτω κροταφικού λοβού μπορεί να πυροδοτεί μόνο όταν ένα συγκεκριμμένο πρόσωπο εμφανιστεί στο υποδεκτικό του πεδίο.
Ο οπτικός φλοιός τροφοδοτείται με αίμα κυρίως από τον πληκτραίο κλάδο της οπίσθιας εγκεφαλικής αρτηρίας.
Ο πρωτοταγής οπτικός φλοιός
Ο πρωτοταγής οπτικός φλοιός είναι η περισσότερο μελετημένη περιοχή του εγκεφάλου. Σε όσα θηλαστικά έχει μελετηθεί, βρίσκεται στο οπίσθιο μέρος του ινιακού λοβού (ο ινιακός λοβός είναι υπεύθυνος για την επεξεργασία οπτικών ερεθισμάτων). Αποτελεί το πρώτο, απλούστερο επίπεδο επεξεργασίας οπτικής πληροφορίας στον εγκεφαλικό φλοιό. Είναι μία περιοχή έντονα εξειδικευμένη στην επεξεργασία πληροφορίας ακίνητων ή κινούμενων αντικειμένων καθώς και στην αναγνώριση προτύπων.
Η λειτουργική οριοθέτηση του πρωτοταγούς κινητικού φλοιού συμπίπτει περίπου με την ανατομική οριοθέτηση του ταινιωτού φλοιού. Το όνομα "ταινιωτός φλοιός" προκύπτει από την ταινία (ή ράβδο) του Gennari, μια ευδιάκριτη με το γυμνό μάτι ταινία που παριστά τους εμμύελους άξονες που ξεκινούν από το έξω γονατώδες σώμα και καταλήγουν στη στοιβάδα 4 της φαιάς ουσίας στον πρωτοταγή οπτικό φλοιό.
Ο πρωτοταγής οπτικός φλοιός χωρίζεται σε έξι λειτουργικά διαφορετικές στοιβάδες, τις στοιβάδες 1 εώς 6. Η στοιβάδα 4, που λαμβάνει πληροφορία κυρίως από το έξω γονατώδες σώμα (ΕΓΣ), χωρίζεται περαιτέρω σε 4 στοιβάδες, τις 4A, 4B, 4Cα, και 4Cβ. Η υποστοιβάδα 4Cα δέχεται πληροφορία κυρίως απο τη μεγαλοκυτταρική οδό (Magno κύτταρα) του ΕΓΣ ενώ η 4Cβ δέχεται κυρίως από τη μικροκυτταρική οδό (Parvo κύτταρα).
Ο μέσος αριθμός νευρώνων στον πρωτοταγή οπτικό φλοιό του ενήλικου ανθρώπου, σε κάθε ημισφαίριο, είναι περίπου 140 εκατομμύρια (Leuba & Kraftsik, Anatomy and Embryology, 1994).
Λειτουργία
Η V1 διαθέτει έναν καλά ορισμένο χάρτη της χωρικής πληροφορίας της όρασης. Για παράδειγμα, στους ανθρώπους, η άνω όχθη της πληκτραίας αύλακας αντιπροσωπεύει το κάτω μισό του οπτικού πεδίου (κάτω από το κέντρο), και η κάτω όχθη το άνω μισό (πάνω από το κέντρο). Θεωρητικά, αυτός ο ρετινοτοπικός χάρτης είναι ένας μετασχηματισμός της οπτικής εικόνας από τον αμφιβληστροειδή στη V1. Η αντιστοιχία ανάμεσα σε συγκεκριμένες περιοχές της V1 και σε περιοχές του υποκειμενικού οπτικού πεδίου είναι πολύ ακριβής: ακόμα και τα τυφλά σημεία είναι χαρτογραφημένα στη V1. Εξελικτικά, η αντιστοιχία αυτή είναι πολύ βασική και εμφανίζεται στα περισσότερα είδη που διαθέτουν πρωτοταγή οπτικό φλοιό. Στους ανθρώπους και τα ζώα που διαθέτουν κεντρικό βοθρίο στον αμφιβληστροειδή, ένα μεγάλο ποσοστό της V1 αντιστοιχεί στο μικρό, κεντρικό κομμάτι του οπτικού πεδίου, ένα φαινόμενο που είναι γνωστό ως φλοιώδης μεγέθυνση. Οι νευρώνες της V1 έχουν μικρότερα υποδεκτικά πεδία σε σχέση με νευρώνες των άλλων περιοχών του οπτικού φλοιού, ενδεχομένως για να επιτυγχάνεται η ακριβής κωδικοποίηση της χωρικής πληροφορίας.
Δείτε Επίσης
Εγκεφαλικός φλοιός
Κατηγορία:Νευροεπιστήμη Κατηγορία:Εγκέφαλος Κατηγορία:Νευρικό σύστημα
Souf (τραγουδιστής)
Ο Σουφιέν Νουχί, περισσότερο γνωστός ως Souf, είναι Γάλλος τραγουδιστής αλγερινής και μαροκινής καταγωγής. Απέκτησε φήμη από τις online κυκλοφορίες των τραγουδιών του, κυρίως από τις διασκευές που έκανε σε γνωστά τραγούδια. Παίζει επίσης κιθάρα, πιάνο και βιολί. Η πρώτη του επιτυχία ήταν το 2014 όταν συμμετείχε στο single του Ridsa "My Baby". Προσλήφθηκε από τον Maître Gims υπογράφοντας συμβόλαιο με την Monstre Marin Corporation, με την οποία κυκλοφόρησε τον πρώτο του δίσκο με τον τίτλο Alchimie το 2016. Το τραγούδι "Mi amor" κυκλοφόρησε ως single πριν την επίσημη κυκλοφορία του δίσκου. Το επόμενο single του είναι το "Mea Culpa". Και τα δυο single του βρίσκονται στην λίστα του SNEP.
Singles
Κατηγορία:Γάλλοι τραγουδιστές
Καλαμπόκι
Το καλαμπόκι ή αραβόσιτος ή αραποσίτι (σίταρος ή σιταροπούλα στην Κύπρο και σαντοσίταρο στην Κάρπαθο) έχει την επιστημονική ονομασία Zea mays. Η ελληνική επιστημονική ονομασία του φυτού είναι Αραβόσιτος ο κοινός ή Ζέα η μαϋς. Είναι σιτηρό της οικογένειας των Ποοειδών (Poaceae) ή Αγρωστωδών (Gramineae) και κατάγεται από την αμερικανική ήπειρο όπου ήδη πριν από 5.500 χρόνια το καλλιεργούσαν οι Ίνκας, οι Μάγια και οι Αζτέκοι.
Ονομασίες και ετυμολογία
Η ελληνική ονομασία του, «αραβόσιτος», σημαίνει «ο σίτος (σιτάρι) των Αράβων» καθώς το φυτό εισήχθη στην Ελλάδα το 1600 από τη Βόρεια Αφρική. Η ετυμολογία της λέξης «καλαμπόκι» παραμένει αβέβαιη. Έχουν προταθεί οι εξής εκδοχές: (α) < αλβ. kallamboq, (β) < ιταλ. calambochi (γ) < τουρκ. kalembek. Η ονομασία mayz (Μαϋς) προέρχεται από τη γλώσσα Ταΐνο (mahiz) των ιθαγενών της Καραϊβικής, μέσω της ισπανικής (maíz). Η ισπανική λέξη έχει επηρεάσει το όνομα του φυτού σε άλλες γλώσσες: αγγλικά maize, γαλλικά maïs, ιταλικά mais, σουηδικά majs, νορβηγικά mais, φινλανδικά maissi, εσθονικά mais. Στα ιταλικά λέγεται και granoturco («ο σίτος των Τούρκων», πρβλ «αραβόσιτος»).
Χαρακτηριστικά
Είναι ετήσιο, ψηλό φυτό με χοντρό όρθιο και συμπαγή βλαστό, στενά και μακριά φύλλα σε σχήμα σπαθιού και κυματιστά άκρα. Στην κορυφή του φυτού υπάρχει η αρσενική ταξιανθία που σχηματίζει θύσανο, λέγεται δε φόβη. Η θηλυκή ταξιανθία αποτελείται από ένα πλατύ στάχυ με παχύ άξονα, πάνω στον οποίο βρίσκονται τα άνθη σε σειρές. Η ταξιανθία αυτή ονομάζεται σπάδικας. Στη συνέχεια τη θέση των ανθών παίρνουν οι κόκκοι που καλύπτονται από φύλλα ενώ στην κορυφή του σπάδικα υπάρχει θύσανος αποτελούμενος από πολλές μακριές τριχοειδείς κλωστές.
Καρπός
Ο καρπός του αραβοσίτου είναι καρύοψη, δηλαδή είδος ξηρού καρπού, μονόσπερμου, με πολύ λεπτό περικάρπιο που περιβάλλει το σπέρμα. Αποτελείται από τέσσερα τμήματα: το περικάρπιο, το ενδοσπέρμιο, το έμβρυο και τον ποδίσκο. Το περικάρπιο αποτελείται από κυτταρίνη και ημικυτταρίνες και έχει ρόλο να προστατεύει το σπέρμα από εχθρούς, μολύνσεις και την είσοδο του νερού. Μόλις το περικάρπιο σπάσει το νερό εισέρχεται στο σπέρμα και ξεκινά η βλάστηση. Το ενδοσπέρμιο αποτελείται από κύτταρα με λεπτά κυτταρικά τοιχώματα, τα οποία είναι γεμάτα με αμυλόκοκκους. Αποτελεί το μεγαλύτερο μέρος του καρπού και περιέχει υδατάνθρακες, πρωτεΐνες και μικρές ποσότητες ανόργανων αλάτων και ελαίων. Χωρίζεται με βάση την υφή του σε υαλώδες και αλευρώδες ενδοσπέρμιο. Ο τρόπος που κατανέμονται τα δύο αυτά είδη στον καρπό επηρεάζει το σχήμα και τη σκληρότητά του. Οι εξωτερικές στρώσεις κυττάρων του ενδοσπερμίου διαθέτουν παχιά κυτταρικά τοιχώματα και συγκροτούν ένα διαφοροποιημένο ιστό που ονομάζεται αλευρώνη. Η αλευρώνη περιέχει μεγάλες πρωτεϊνικές δομές, τα πρωτεϊνικά σώματα, τα οποία περικλείονται σε μεμβράνες. Το ενδοσπέρμιο είναι η βασική πηγή ενέργειας και τροφοδοσίας, καθώς είναι εξοπλισμένο με όλα τα απαραίτητα υλικά για την διαδικασία της βλάστησης, μέχρι το νεαρό φυτό να γίνει αυτότροφο. Το έμβρυο είναι μια μικρογραφία του φυτού και φέρει τις καταβολές των πρώτων οργάνων του. Αποτελείται από τον εμβρυακό άξονα και το ασπίδιο. Στον εμβρυακό άξονα διακρίνεται το πτερίδιο, το μεσοκοτύλιο και το ριζίδιο. Το πτερίδιο φέρει το σημείο αύξησης και τις διαφοροποιημένες καταβολές των πρώτων πέντε φύλλων του φυτού. Καλύπτεται από το κολεόπτιλο, έναν προστατευτικό ιστό που λόγω του ατρακτοειδούς σχήματος βοηθάει στην ανάδυση του φυταρίου από το έδαφος. Το μεσοκοτύλιο είναι το όργανο που στηρίζει το φυτό και συνδέει το ριζικό με το υπέργειο μέρος. Επίσης φέρει τις καταβολές των δευτερογενών εμβρυακών ριζών και συμβάλλει ουσιαστικά με την επιμήκυνσή του στην ανάδυση του φυταρίου. Το ριζίδιο εξελίσσεται στην πρωτογενή εμβρυακή ρίζα και καλύπτεται από την κολεόρριζα, που έχει προστατευτικό χαρακτήρα. Το ασπίδιο ή κοτύλη διαθέτει εξειδικευμένα κύτταρα που υδρολύουν το άμυλο του ενδοσπερμίου και μεταφέρουν τα προϊόντα στον εμβρυακό άξονα. Το έμβρυο στο σύνολό του έχει μεγάλη περιεκτικότητα σε έλαια και πρωτεΐνες καθώς και το μεγαλύτερο ποσοστό των ανόργανων θρεπτικών ουσιών του καρπού. Τέλος ο ποδίσκος είναι το όργανο με το οποίο στηρίζεται ο καρπός πάνω στον σπάδικα και μεταφέρει υλικά από το μητρικό φυτό κατά το γέμισμα του καρπού.
Ριζικό σύστημα
Στο ριζικό σύστημα του αραβοσίτου, σε διαφορετικά στάδια ανάπτυξης, διακρίνεται η διαδοχική έκφυση τεσσάρων κύριων τύπων ριζών. Αρχικά παρατηρείται ένα εμβρυακό ριζικό σύστημα αποτελούμενο από μία πρωτογενή ρίζα και έναν ποικίλο αριθμό δευτερογενών ριζών και στη συνέχεια, ένα μεταεμβρυακό ριζικό σύστημα αποτελούμενο από νεοσχηματιζόμενες ρίζες. Οι νεοσχηματιζόμενες ρίζες που εκφύονται από διαδοχικούς κόμβους κάτω από την επιφάνεια του εδάφους ονομάζονται βλαστογενείς ρίζες ενώ οι αντίστοιχες ρίζες που εκφύονται από διαδοχικούς κόμβους που βρίσκονται πάνω από την επιφάνεια του εδάφους ονομάζονται εναέριες ρίζες. Πλάγιες ρίζες οι οποίες εκφύονται από όλους τους κύριους τύπους ριζών ανήκουν, επίσης, στο μεταεμβρυακό ριζικό σύστημα. Κατά τη διάρκεια των πρώτων δύο εβδομάδων ανάπτυξης, οι πρωτογενείς και δευτερογενείς εμβρυακές ρίζες αποτελούν το κύριο μέρος του ριζώματος των φυτών. Αργότερα, οι μεταεμβρυακές ρίζες γίνονται κυρίαρχες και σχηματίζουν τον κύριο σκελετό του ριζικού συστήματος του αραβοσίτου.
Βλαστός
Στα πρώτα στάδια της ανάπτυξης ο βλαστός αποτελείται ουσιαστικά από τους κόμβους και το κορυφαίο μερίστωμα. Το σημείο αύξησης του νεαρού φυτού βρίσκεται κοντά ή κάτω από την επιφάνεια του εδάφους. Οι κόμβοι διαφοροποιούνται με γρήγορο ρυθμό αλλά τα μεσογονάτια διαστήματα δεν επιμηκύνονται πριν ολοκληρωθεί ο σχηματισμός όλων των οργάνων του υπέργειου μέρους. Έτσι ο βλαστός μένει βραχύς με κωνικό σχήμα και καλύπτεται από τους κολεούς των φύλλων. Το κορυφαίο μερίστωμα είναι επιφορτισμένο με τη δημιουργία νέων οργάνων του υπέργειου. Όταν ολοκληρωθεί η διαδικασία του σχηματισμού των φύλλων το κορυφαίο μερίστωμα μεταπίπτει σε αναπαραγωγική καταβολή η οποία θα εξελιχθεί σε φόβη. Τα φύλλα του αραβοσίτου εκφύονται κατ’ εναλλαγή από το βλαστό. Αποτελείται από τον κολεό που βρίσκεται στη βάση του φύλλου και από το έλασμα που βρίσκεται στο άκρο του και χωρίζονται μεταξύ τους από το όριο που δημιουργεί το ωτίο με την γλωσσίδα. Το έλασμα του φύλλου είναι λογχοειδές, στενό και επίμηκες με παράλληλη νεύρωση. Κατά την ανάπτυξή του ξετυλίγεται σταδιακά μέσα από το προηγούμενο φύλλο. Το εμβρυακό φύλλο είναι πιο βραχύ από τα επόμενα κανονικά φύλλα.
Τύποι
Το καλαμπόκι κατατάσσεται σε 7 τύπους, ανάλογα με τα χαρακτηριστικά των σπόρων του σε : σκληρό, οδοντωτό, αλευρώδες, σακχαρώδες, κηρώδες, μικρό και «ντυμένο».
Χρήσεις
μικρογραφία|αριστερά|Ψημένα και άψητα καλαμπόκια Παρότι το καλαμπόκι είναι βασική πηγή διατροφής σε πολλές χώρες, η θρεπτική του αξία είναι μικρότερη απ’ ότι στα άλλα σιτηρά. Επίσης το ψωμί που παράγεται από το καλαμπόκι, γνωστό με το όνομα μπομπότα, δεν είναι καλής ποιότητας. Το άμυλο καλαμποκιού (γνωστό και ως κορν φλάουρ ή άνθος αραβοσίτου) χρησιμοποιείται στη ζαχαροπλαστική, στην παραγωγή αμυλούχων προϊόντων και στην αλλαντοποιία. Στη Λατινική Αμερική το καλαμπόκι χρησιμοποιείται ως βάση ενός είδους ζύμης από την οποία παρασκευάζονται οι «τορτίγιας», επίπεδες πίτες που αντικαθιστούν το ψωμί.
Στη διατροφή επίσης χρησιμοποιείται και το λάδι του καλαμποκιού, το γνωστό αραβοσιτέλαιο. Οι κόκκοι του καλαμποκιού, με κατάλληλη επεξεργασία, μπορεί να γίνουν και αλκοόλη βιομηχανικής χρήσης. Από την απόσταξη κόκκων καλαμποκιών παρασκευάζεται το αλκοολούχο ποτό μπέρμπον.
Όμως χρήσιμα είναι και τα μη φαγώσιμα μέρη. Έτσι από το καλάμι φτιάχνεται χαρτί και χαρτόνι. Οι άξονες των σπαδίκων μπορούν να χρησιμοποιηθούν σαν καύσιμο (συνήθως σε φωτιά) και στην παραγωγή διαφόρων διαλυτών χρήσιμων στη βιομηχανία. Τα υπολείμματα από την κατεργασία του καλαμποκιού αποτελούν και μια από τις σημαντικότερες πηγές βιομάζας.
Παραγωγή
Το καλαμπόκι και η καλλιέργειά του είναι διαδεδομένη παγκοσμίως. Οι Η.Π.Α έχουν τη μεγαλύτερη παραγωγή στον κόσμο με 285 εκατομμύρια τόνους ετησίως. Ακολουθούν η Κίνα, η Βραζιλία και το Μεξικό.
Στην Ελλάδα καλλιεργείται κυρίως στη Μακεδονία, τη Θράκη, τη Στερεά και την Πελοπόννησο. Η ετήσια παραγωγή φτάνει το 1,5 εκατομμύριο τόνους.μικρογραφία|δεξιά| Αραβόσιτος ο κοινός
Θρεπτικά συστατικά
Σύγκριση με άλλα τρόφιμα όπως παρακάτω.
Εξωτερικοί σύνδεσμοι
Κατηγορία:Δημητριακά Κατηγορία:Ποοειδή Κατηγορία:Αμυλούχοι καρποί Κατηγορία:Χλωρίδα της Κεντρικής Αμερικής Κατηγορία:Τρόφιμα πρώτης ανάγκης Κατηγορία:Τύποι φαγητού
Κατάλογος έργων του Λορέντσο Γκιμπέρτι
Η σελίδα αυτή περιέχει εικονογραφημένο κατάλογο των έργων του Λορέντσο Γκιμπέρτι.
2. La Porta Nord
Πρόκειται για την Βόρεια Πύλη του Βαπτιστηρίου της Φλωρεντίας. Την κατασκεύασε ο Γκιμπέρτι μεταξύ 1403 και 1424, ύστερα από διαγωνισμό με θέμα την Θυσία του Αβραάμ (βλ. στην αρχή του κεφ. 1), κατά τον οποίο επικράτησε του Μπρουνελλέσκι. Η πύλη έχει δύο φύλλα από επιχρυσωμένο ορείχαλκο, συνολικών διαστάσεων 5,06 × 3,87 μέτρων, και επτά σειρές τεσσάρων παραστάσεων (δύο σε κάθε φύλλο). Στις πρώτες πέντε (από πάνω) σειρές ιστορούνται επεισόδια της Καινής Διαθήκης, στην προτελευταία εικονίζονται οι Τέσσερις Ευαγγελιστές και στην τελευταία Λατίνοι Πατέρες της Εκκλησίας. Στις γωνίες των παραστάσεων υπάρχουν κεφαλές προφητών και σιβυλλών (οκτώ σειρές από έξι, λείπει εξ αρχής μία, για τεχνικούς μάλλον λόγους). Οι παραστάσεις πλαισιώνονται από πλούσιο ζωικό και φυτικό διάκοσμο. Στο άνω μέρος των παραστάσεων της «Γέννησης» και της «Προσκύνησης των Μάγων» (σειρά πέμπτη από πάνω) βρίσκεται η υπογραφή του Γκιμπέρτι : OPVS LAURENTII FLORENTINI (Έργο του Λαυρεντίου του Φλωρεντινού). Η κεφαλή μεταξύ «Βάπτισης» και «Πειρασμού» (στο κάτω μέρος) είναι αυτοπροσωπογραφία του καλλιτέχνη. Η πύλη βρίσκεται σήμερα στο Μουσείο Έργων της Μητρόπολης (Museo dell'Opera del Duomo) και στην θέση της έχει τοποθετηθεί αντίγραφο.
Η θέση των παραστάσεων στην πύλη είναι η ακόλουθη :
Πορεία προς Γολγοθά – Σταύρωση – Ανάσταση  – Πεντηκοστή
Προσευχή στον Κήπο – Σύλληψη Χριστού – Μαστίγωση  – Ο Ιησούς προ του Πιλάτου
Μεταμόρφωση – Ανάσταση Λαζάρου  – Είσοδος στα Ιεροσόλυμα  – Μυστικός Δείπνος
Βάπτιση – Πειρασμός  – Εκδίωξη των εμπόρων  – Ο Χριστός επί των υδάτων
Ευαγγελισμός –  Γέννηση  – Προσκύνηση των Μάγων  – Ο Ιησούς δωδεκαετής στον Ναό
Ιωάννης – Ματθαίος   – Λουκάς  – Μάρκος
Αμβρόσιος – Ιερώνυμος  –  Γρηγόριος  – Αυγουστίνος
Η παρουσίαση εδώ γίνεται με την αφηγηματική σειρά.
3. La Porta del Paradiso
Πρόκειται για την ανατολική πύλη του Βαπτιστηρίου της Φλωρεντίας, την απέναντι από την πρόσοψη του Καθεδρικού ναού. Για την απαράμιλλη ομορφιά της επονομάστηκε από τον Μιχαήλ Άγγελο «Πύλη του Παραδείσου». Εξ ολοκλήρου από επιχρυσωμένο ορείχαλκο, έχει διαστάσεις 5,99 × 4,62 μέτρα και η κατασκευή της διήρκεσε από το 1425 μέχρι το 1452. ‘Εχει δέκα ανάγλυφους πίνακες, με ποικίλους βαθμούς γλυφής, από πέντε σε κάθε φύλλο της, με θέματα της Παλαιάς Διαθήκης, που πλαισιώνονται από 24 ολόσωμες βιβλικές μορφές και 24 μικρές κεφαλές προφητών και σιβυλλών. Η μικρή κεφαλή κάτω δεξιά από την «Ιστορία των Ισαάκ, Ιακώβ και Ησαύ» είναι αυτοπροσωπογραφία του Γκιμπέρτι. Στις παραστάδες και στα επιστύλια ζωικός και φυτικός διάκοσμος. Κι αυτή η πύλη βρίσκεται σήμερα στο Museo dell'Opera del Duomo, με αντίγραφο τοποθετημένο στην θέση της.
Κατηγορία:Κατάλογοι έργων τέχνης
1693
Η τρέχουσα σελίδα αφορά το έτος 1693 κατά το Γρηγοριανό ημερολόγιο
Θάνατοι
Κατηγορία:Έτη
Amazon Web Services
Η Amazon Web Services (AWS) είναι θυγατρική της Amazon, η οποία παρέχει κατ΄ απαίτηση πλατφόρμες υπολογιστικού νέφους και API σε ιδιώτες, εταιρείες και κυβερνήσεις. Το κόστος χρήσης των υπηρεσιών είναι κλιμακούμενο και διαμορφώνεται από τη χρήση και τις ανάγκες κάθε πελάτη. Οι εικονικοί υπολογιστές της AWS μιμούνται τα περισσότερα από τα χαρακτηριστικά ενός πραγματικού υπολογιστή, συμπεριλαμβανομένων των κεντρικών μονάδων επεξεργασίας υλικού (CPU) και των μονάδων επεξεργασίας γραφικών (GPU) για επεξεργασία, μνήμη RAM και χώρο αποθήκευσης, μια επιλογή λειτουργικών συστημάτων και προεγκατεστημένο λογισμικό εφαρμογών όπως διακομιστές ιστού, βάσεις δεδομένων και διαχείριση σχέσεων πελατών (CRM).
Οφέλη
Η Amazon Web Services εμπορεύεται τις Υπηρεσίες Ιστού της στους συνδρομητές ως τρόπο απόκτησης υπολογιστικής χωρητικότητας μεγάλης κλίμακας πιο γρήγορα και φθηνότερα από την κατασκευή μιας πραγματικής φυσικής φάρμας διακομιστών. Η εταιρεία προσφέρει πληθώρα λεπτομερών πληροφοριών και εκπαιδευτικών βίντεο για να τη ρύθμιση του υπολογιστικού νέφους και τις προσφερόμενες δυνατότητες. Επιπλέον, η AWS έχει ένα ευρύ δίκτυο συνεργατών και εξειδικευμένων εταιρειών που βοηθούν τους πελάτες στη δομή, τη μηχανική, την κατασκευή, τη μετεγκατάσταση και την αντιμετώπιση του φόρτου εργασίας τους και των εφαρμογών τους στο νέφος.
Το Amazon Elastic Compute Cloud (EC2) παρέχει ένα εικονικό σύμπλεγμα υπολογιστών διαθέσιμο όλη την ώρα μέσω Διαδικτύου και εξασφαλίζει μεγάλη ευελιξία στη διαχείριση και ανάπτυξη εφαρμογών, επιτρέποντας στους συνδρομητές άμεση παραμετροποίηση του μεγέθους και των δυνατοτήτων των εικονικών διακομιστών τους ανάλογα με τις ανάγκες και το μέγεθος της επισκεψιμότητας. Ακόμη, το Amazon S3 Glacier προσφέρει ανταγωνιστικές λύσεις αποθήκευσης περιεχομένου με εύκολη πρόσβαση στα δεδομένα, ενισχυμένη ασφάλεια και μικρό κόστος. Για αυτές τις παροχές, οι συνδρομητές χρεώνονται μόνο για τα εργαλεία και τις υπηρεσίες που χρησιμοποιούν εξοικονομώντας με αυτό τον τρόπο χρήματα.
Το AWS Cloud εκτείνεται σε 96 Ζώνες Διαθεσιμότητας σε 30 γεωγραφικές περιοχές σε όλο τον κόσμο, με ανακοινωμένα σχέδια για 15 ακόμη Ζώνες Διαθεσιμότητας και 5 ακόμη Περιοχές AWS στην Αυστραλία, τον Καναδά, το Ισραήλ, τη Νέα Ζηλανδία και την Ταϊλάνδη. Η εταιρεία διατηρεί πολλαπλά διασφάλισης της ακεραιότητας των δεδομένων των πελατών της στο νέφος και εξασφαλίζει την φυσική προστασία και αξιοπιστία των διακομιστών της με εικοσιτετράωρη φύλαξη των κέντρων δεδομένων της.
Ενεργοί συνδρομητές και μερίδιο αγοράς
O αριθμός των ενεργών χρηστών AWS ξεπερνά το 1.000.000 και αποτελείται από μερικές από τις μεγαλύτερες εταιρείες παγκοσμίως όπως η Netflix, Twitch, LinedIn και Meta. Σύμφωνα με έκθεση της Synergy Research Group, η AWS κατείχε το μεγαλύτερο μερίδιο αγοράς υπηρεσιών cloud το τρίτο τρίμηνο του 2022 (34%), ενώ οι μεγαλύτεροι ανταγωνιστές της Microsoft Azure, Google Cloud και Alibaba Cloud διεκδικούν το 21%, 15% και 5% αντιστοίχως. Στον ταχύτατα αναπτυσσόμενο κλάδο του cloud computing, η AWS ανέφερε έσοδα 61.2 δις δολάρια το 2021.
Περιβαλλοντική επίπτωση
Το 2017, η Greenpeace αξιολόγησε μεγάλες εταιρείες τεχνολογίας —συμπεριλαμβανομένων παρόχων υπηρεσιών cloud όπως AWS, Microsoft, Oracle, Google, IBM, Salesforce.com και Rackspace— με βάση το επίπεδο χρήσης «καθαρής ενέργειας» τους. Η Greenpeace αξιολόγησε τις εταιρείες σχετικά με τη χρήση ανανεώσιμων πηγών ενέργειας, τη διαφάνεια, τη δέσμευση και πολιτικές για τις ανανεώσιμες πηγές ενέργειας, την ενεργειακή απόδοση και μετριασμό αερίων θερμοκηπίου, τη προμήθεια ανανεώσιμων πηγών ενέργειας και τις πρωτοβουλίες συνηγορίας. Η ομάδα έδωσε στο AWS έναν συνολικό βαθμό "C". Η Greenpeace πιστοποίησε την AWS για τις προόδους της προς την πιο πράσινες πρακτικές τα τελευταία χρόνια και τα σχέδιά της να ξεκινήσει πολλαπλά αιολικά και ηλιακά πάρκα σε όλες τις Ηνωμένες Πολιτείες, όμως δήλωσε ότι η Amazon είναι αδιαφανής σχετικά με το αποτύπωμα άνθρακα.
Τον Ιανουάριο του 2021, η AWS προσχώρησε στη δέσμευση Climate Neutral Data Center Pact της Ευρώπης για την επίτευξη κλιματικής ουδετερότητας των κέντρων δεδομένων έως το 2030.
Παραπομπές
Κατηγορία:Λογισμικό
Αμπρότζο Μπεργκονιόνε
Βιογραφία
Ενώ ήταν σχεδόν σύγχρονος με τον Λεονάρντο ντα Βίντσι, ζωγράφισε σε υφος περισσότερο όμοιο με την προ-Αναγεννησιακή τέχνη, τη Λομβαρδική τέχνη των Βιντσέντσο Φόππα (Vincenzo Foppa) και Μπερναρντίνο Τσενάλε (Bernardino Zenale). Οι ημερομηνίες γέννησης και θανάτου του είναι άγνωστες. Λέγεται ότι γεννήθηκε στο Φοσσάνο (Fossano) στο Πιεμόντε και το όνομά του (Μπεργκονιόνε = Βουργουνδός) αποδίδεται στην καλλιτεχνική του σχέση με τη Σχολή της Βουργουνδίας.
Η φήμη του συνδέεται κυρίως με το έργο του στο συγκρότημα Τσερτόζα της Παβίας, που αποτελείται από την εκκλησία και το μοναστήρι των Καρθουσιανών. Δεν είναι πιθανόν να έχει σχεδιάσει, το 1473, την περίφημη πρόσοψη του ίδιου του συγκροτήματος. Εργάστηκε εκεί για οκτώ χρόνια ξεκινώντας το 1486, σε συνεργασία με τον αδελφό του, Μπερναρντίνο Μπεργκονιόνε (Bernardino Bergognone), όταν δημιούργησε τα σχέδια των μορφών της Παρθένου, των Αγίων και των Αποστόλων για τα χοροστάσια, που κατασκευάστηκαν με ταρσία (tarsia, τεχνική διακόσμησης σε ξύλο ή πέτρα) ή ένθετο ξύλο από τον Μπαρτολομέο Πόλα (Bartolomeo Pola), μέχρι το 1494, οπότε και επέστρεψε στο Μιλάνο. Μόνον ένας γνωστός πίνακας, ένα τμήμα ρετάμπλ στη Βασιλική του Sant'Eustorgio, μπορεί, κατά πάσα πιθανότητα, να αποδοθεί σε περίοδο της σταδιοδρομίας του πριν από το 1486. μικρογραφία| Cristo in pietà sorretto dalle donne - Ακαδημία της Καρράρα - λεπτομέρεια Για δύο χρόνια μετά την επιστροφή του στο Μιλάνο, εργάστηκε στην εκκλησία του San Satiro. Από το 1497 ασχολήθηκε για κάποιο χρονικό διάστημα με τη διακόσμηση με πίνακες της εκκλησίας της Παναγίας της Εστεμμένης στο γειτονικό Λόντι. Η τεκμηρίωση του από τότε και στο εξής είναι ελάχιστη. Το 1508 ζωγράφισε για μια εκκλησία στο Μπέργκαμο. Το 1512, η υπογραφή του εμφανίζεται σε δημόσιο έγγραφο του Μιλάνου. Το 1524 — και αυτή είναι η τελευταία αυθεντική καταγραφή που διαθέτουμε — ζωγράφισε μια σειρά τοιχογραφιών που απεικονίζουν τη ζωή του Αγίου Σισίνιου στην στοά του San Simpliciano στο Μιλάνο. Ο Μπεργκονιόνε θεωρείται ταλαντούχος ζωγράφος με έντονο ατομικό ύφος. Καταλαμβάνει σημαντική θέση στην πιο ενδιαφέρουσα περίοδο της ιταλικής τέχνης.
Αλλά για να κρίνει κανείς τις πραγματικές του δυνάμεις και τα περίεργα ιδεώδη του, το σύστημα του αμυδρού και καθαρού χρωματισμού, είτε σε τοιχογραφίες, είτε σε τέμπερα ή ελαιογραφία. τις κάπως λεπτές και χλωμές μορφές του, όχι χωρίς κάτι που να θυμίζει την τέχνη του Βορρά στην τευτονική της συναισθηματικότητα, καθώς και την πιστότητά τους. Η σύγκρουση της ενστικτώδους αγάπης του για τη γαλήνη και την ηρεμία με μια κάπως αναγκαστική και δανειζόμενη ενέργεια στις μορφές όπου απαιτείται ενέργεια, ο συντηρητισμός του στο θέμα των ιστορικών και πολύμορφων διαφοροποιημένων υποβάθρων για να κρίνει αυτές τις ιδιότητες του Δασκάλου όπως έχουν, είναι απαραίτητο κάποιος να μελετήσει πρώτα τη μεγάλη σειρά τοιχογραφιών και των ρετάμπλ του στην Τσερτόζα, και στη συνέχεια εκείνα τα υπολείμματα των μεταγενέστερων τοιχογραφιών και των ρετάμπλ στο Μιλάνο και στο Λόντι, όπου βρίσκουμε την επιρροή του Λεονάρντο και της νέας εποχής που αναμειγνύεται με την παλαιότερη, αλλά δεν αποβάλλει τις αρχικές του προτιμήσεις.
Ο Μπερναρντίνο Λουίνι λέγεται ότι ήταν ένας από τους μαθητές του.
Εξωτερικοί σύνδεσμοι
Κατηγορία:Ιταλοί ζωγράφοι Κατηγορία:Ζωγράφοι της Αναγέννησης
Institut Eurécom
Η EURECOM είναι σχολή μηχανικών και αποτελεί κέντρο ερευνών στον τομέα των συστημάτων επικοινωνίας στην καρδιά του SophiaTech campus, μέσα στη διεθνή τεχνόπολη της Sophia Antipolis. Πρόκειται για έναν Ευρωπαϊκό Όμιλο Οικονομικού Σκοπού, ο οποίος διευθύνεται από μια κοινοπραξία διεθνών εταίρων του ακαδημαϊκού και βιομηχανικού κόσμου. Μέσα σ'αυτή την κοινοπραξία συγκαταλέγονται μεγάλα πανεπιστήμια, όπως: το Εθνική Ανώτατη Σχολή Τηλεπικοινωνιών, το Aalto University (Ελσίνκι), το Politecnico di Torino, το Technische Universität München (TUM), το Νορβηγικό Πανεπιστήμιο Επιστημών και Τεχνολογίας (NTNU) και το Vietnam National University Ho Chi Minh Ville (VNU). Το Institut Mines Telecom αποτελεί ιδρυτικό μέλος της EURECOM.
Η EURECOM επωφελείται από την ισχυρή αλληλεπίδραση με το βιομηχανικό κόσμο χάρη στους εταίρους της: τη Swisscom, την SFR, την ORANGE, την ST Microelectronics, τη BMW Group Research & Technology, τη Symantec, τη Monaco Telecom, τη SAP και την IABG με αποτέλεσμα την εγγυημένη διδασκαλία, προσαρμοσμένη στις ανάγκες των επιχειρήσεων. Το Πριγκηπάτο του Μονακό έγινε μέλος της κοινοπραξίας το 2013 ως θεσμικός έταιρος.